ਨਵੀਂਨ ਅਤੇ ਨਵਿਆਉਣਯੋਗ ਊਰਜਾ ਮੰਤਰਾਲਾ
ਆਈਆਰਈਡੀਏ ਨੇ ਵਿੱਤੀ ਸਾਲ 2022-23 ਵਿੱਚ 865 ਕਰੋੜ ਰੁਪਏ ਦਾ ਸਰਵ-ਕਾਲੀ ਉੱਚ ਪੀਏਟੀ ਦਰਜ ਕੀਤਾ; ਵਿੱਤੀ ਸਾਲ 2021-22 ਦੇ ਮੁਕਾਬਲੇ ਪੀਏਟੀ 36% ਵਧਿਆ
ਐੱਨਪੀਏ ਵਿੱਤੀ ਸਾਲ 2021-22 ਦੇ 3.12% ਤੋਂ 47% ਘਟ ਕੇ ਵਿੱਤੀ ਸਾਲ 2022-23 ਵਿੱਚ 1.66% ਬਾਕੀ
ਮਨਜ਼ੂਰ ਅਤੇ ਵੰਡੇ ਗਏ ਕਰਜ਼ੇ 35% ਤੋਂ ਵੱਧ ਵਧੇ; ਵਿੱਤੀ ਸਾਲ 2022-23 ਵਿੱਚ ਕ੍ਰਮਵਾਰ 32,587 ਕਰੋੜ ਰੁਪਏ ਅਤੇ 21,639 ਕਰੋੜ ਰੁਪਏ ਦੇ ਸਰਵ-ਕਾਲੀ ਉੱਚ ਪੱਧਰ ਨੂੰ ਪ੍ਰਾਪਤ ਕੀਤਾ
ਆਈਆਰਈਡੀਏ ਪ੍ਰਧਾਨ ਮੰਤਰੀ ਦੇ 'ਪੰਚਾਮ੍ਰਿਤ' ਟੀਚਿਆਂ ਅਤੇ 2030 ਤੱਕ 500 ਗੀਗਾਵਾਟ ਗੈਰ-ਜੀਵਾਸ਼ਮ ਈਂਧਨ-ਅਧਾਰਿਤ ਸਥਾਪਿਤ ਸਮਰੱਥਾ ਦੇ ਟੀਚੇ ਲਈ ਪੂਰੀ ਤਰ੍ਹਾਂ ਵਚਨਬੱਧ: ਸ਼੍ਰੀ ਪ੍ਰਦੀਪ ਕੁਮਾਰ ਦਾਸ, ਸੀਐੱਮਡੀ, ਆਈਆਰਈਡੀਏ
ਭਾਰਤੀ ਅਖੁੱਟ ਊਰਜਾ ਵਿਕਾਸ ਏਜੰਸੀ ਲਿਮਟਿਡ , ਦੇਸ਼ ਦੀ ਸਭ ਤੋਂ ਵੱਡੀ ਅਖੁੱਟ ਊਰਜਾ ਫੰਡਿੰਗ ਕੰਪਨੀ ਨੇ 865 ਕਰੋੜ ਰੁਪਏ ਦੇ ਟੈਕਸ ਤੋਂ ਬਾਅਦ ਦਾ ਸਭ ਤੋਂ ਉੱਚਾ ਸਾਲਾਨਾ ਮੁਨਾਫਾ ਅਤੇ 1,139 ਕਰੋੜ ਰੁਪਏ ਦਾ ਟੈਕਸ ਤੋਂ ਪਹਿਲਾਂ ਲਾਭ  ਦਰਜ ਕੀਤਾ ਹੈ। ਵਿੱਤੀ ਸਾਲ 2022-23 ਵਿੱਚ ਇਹ ਅੰਕੜੇ ਪਿਛਲੇ ਵਿੱਤੀ ਸਾਲ 2021-22 ਦੇ ਮੁਕਾਬਲੇ ਕ੍ਰਮਵਾਰ 36% ਅਤੇ 37% ਦੀ ਮਹੱਤਵਪੂਰਨ ਵਾਧਾ ਦਰਸਾਉਂਦੇ ਹਨ। ਆਈਆਰਈਡੀਏ ਦੀ ਸ਼ੁੱਧ ਗੈਰ-ਕਾਰਗੁਜ਼ਾਰੀ ਅਸਾਸਿਆਂ  ਨੂੰ ਵਿੱਤੀ ਸਾਲ 2021-22 ਵਿੱਚ 3.12% ਤੋਂ ਘਟਾ ਕੇ 2022-23 ਵਿੱਚ 1.66% ਕਰ ਦਿੱਤਾ ਗਿਆ ਹੈ, ਜੋ ਸਾਲ-ਦਰ-ਸਾਲ ਦੇ ਅਧਾਰ 'ਤੇ 47%  ਦੀ ਮਹੱਤਵਪੂਰਨ ਕਮੀ ਹੈ।
ਆਈਆਰਈਡੀਏ ਦੇ ਬੋਰਡ ਆਫ਼ ਡਾਇਰੈਕਟਰਜ਼ ਨੇ ਕੰਪਨੀ ਦੇ ਸ਼ਾਨਦਾਰ ਪ੍ਰਦਰਸ਼ਨ ਅਤੇ ਨਿਰੰਤਰ ਵਿਕਾਸ ਦੀ ਸ਼ਲਾਘਾ ਕਰਦੇ ਹੋਏ ਅੱਜ ਹੋਈ ਇੱਕ ਮੀਟਿੰਗ ਵਿੱਚ ਵਿੱਤੀ ਸਾਲ 2022-23 ਲਈ ਆਡਿਟ ਕੀਤੇ ਵਿੱਤੀ ਨਤੀਜਿਆਂ ਨੂੰ ਮਨਜ਼ੂਰੀ ਦਿੱਤੀ।
ਆਈਆਰਈਡੀਏ ਦੀ ਲੋਨ ਬੁੱਕ 31 ਮਾਰਚ 2022 ਤੱਕ 33,931 ਕਰੋੜ ਰੁਪਏ ਤੋਂ ਵਧ ਕੇ 31 ਮਾਰਚ 2023 ਤੱਕ 47,076 ਕਰੋੜ ਰੁਪਏ  ਹੋ ਗਈ ਹੈ। ਕੰਪਨੀ ਨੇ ਵਿੱਤੀ ਸਾਲ 2022-23 ਵਿੱਚ 32,587 ਕਰੋੜ ਰੁਪਏ ਦੀਆਂ ਸਰਵ-ਕਾਲੀ ਉੱਚ ਸਲਾਨਾ ਲੋਨ ਮਨਜ਼ੂਰੀਆਂ ਅਤੇ 21,639 ਕਰੋੜ ਰੁਪਏ ਦੀ ਵੰਡ ਪ੍ਰਾਪਤ ਕੀਤੀ ਹੈ, ਪਿਛਲੇ ਵਿੱਤੀ ਸਾਲ ਦੇ 23,921 ਕਰੋੜ ਰੁਪਏ ਦੇ ਕਰਜ਼ੇ ਦੀਆਂ ਮਨਜ਼ੂਰੀਆਂ ਦੇ ਮੁਕਾਬਲੇ ਕ੍ਰਮਵਾਰ 36% ਅਤੇ 35% ਦਾ ਵਾਧਾ ਦਰਜ ਕੀਤਾ ਹੈ ਅਤੇ 16,071 ਕਰੋੜ ਰੁਪਏ ਦੀ ਵੰਡ ਇਹ ਕੰਪਨੀ ਦੇ ਇਤਿਹਾਸ ਵਿੱਚ ਸਭ ਤੋਂ ਵੱਧ ਸਾਲਾਨਾ ਕਰਜ਼ਾ ਵੰਡ ਅਤੇ ਮਨਜ਼ੂਰੀ ਦੀ ਨਿਸ਼ਾਨਦੇਹੀ ਕਰਦੀ ਹੈ।
31 ਮਾਰਚ 2023 ਤੱਕ ਕੰਪਨੀ ਦਾ ਕੁੱਲ ਮੁੱਲ 31 ਮਾਰਚ 2022 ਨੂੰ ਖਤਮ ਹੋਏ ਸਾਲ  5,268 ਕਰੋੜ ਰੁਪਏ ਦੇ ਮੁਕਾਬਲੇ 5,935 ਕਰੋੜ ਰੁਪਏ ਤੱਕ ਪਹੁੰਚ ਗਿਆ ਹੈ।
ਵਿੱਤੀ ਸਾਲ 2021-22 ਦੇ ਮੁਕਾਬਲੇ ਵਿੱਤੀ ਸਾਲ 2022-23 ਲਈ ਸਾਲਾਨਾ ਵਿੱਤੀ ਪ੍ਰਮੁੱਖਤਾਵਾਂ ਹੇਠਾਂ ਦਿੱਤੇ ਅਨੁਸਾਰ ਹਨ:
-
ਟੈਕਸ ਤੋਂ ਪਹਿਲਾਂ ਲਾਭ: 834 ਕਰੋੜ ਰੁਪਏ ਦੇ ਮੁਕਾਬਲੇ 1,139 ਕਰੋੜ ਰੁਪਏ 
-
ਟੈਕਸ ਤੋਂ ਬਾਅਦ ਲਾਭ: 634 ਕਰੋੜ ਰੁਪਏ ਦੇ ਮੁਕਾਬਲੇ 865 ਕਰੋੜ ਰੁਪਏ 
-
ਕਰਜ਼ਾ ਮਨਜ਼ੂਰੀ: 23,921 ਕਰੋੜ ਦੇ ਮੁਕਾਬਲੇ 32,587 ਕਰੋੜ ਰੁਪਏ 
-
ਕਰਜ਼ਾ ਵੰਡ: 16,071 ਕਰੋੜ ਦੇ ਮੁਕਾਬਲੇ 21,639 ਕਰੋੜ ਰੁਪਏ 
-
ਲੋਨ ਬੁੱਕ: 33,931 ਕਰੋੜ ਰੁਪਏ ਦੇ ਮੁਕਾਬਲੇ 47,076 ਕਰੋੜ ਰੁਪਏ 
-
ਕੁੱਲ ਕੀਮਤ: 5,268 ਕਰੋੜ ਰੁਪਏ ਦੇ ਮੁਕਾਬਲੇ 5,935 ਕਰੋੜ ਰੁਪਏ 
-
ਸ਼ੁੱਧ ਐੱਨਪੀਏ: 3.12% ਦੇ ਮੁਕਾਬਲੇ 1.66% 
ਸ਼੍ਰੀ ਪ੍ਰਦੀਪ ਕੁਮਾਰ ਦਾਸ, ਚੇਅਰਮੈਨ ਅਤੇ ਮੈਨੇਜਿੰਗ ਡਾਇਰੈਕਟਰ, ਆਈਆਰਈਡੀਏ ਨੇ ਕੰਪਨੀ ਦੇ ਵਾਧੇ ਦਾ ਸਿਹਰਾ ਹਿੱਸੇਦਾਰਾਂ ਦੇ ਵਿਸ਼ਵਾਸ ਅਤੇ ਸਮਰਥਨ ਨੂੰ ਦਿੱਤਾ। ਸ਼੍ਰੀ ਦਾਸ ਨੇ ਪੁਸ਼ਟੀ ਕੀਤੀ ਕਿ ਆਈਆਰਈਡੀਏ ਮਾਨਯੋਗ ਪ੍ਰਧਾਨ ਮੰਤਰੀ ਦੇ 'ਪੰਚਾਮ੍ਰਿਤ' ਟੀਚਿਆਂ ਨੂੰ ਪ੍ਰਾਪਤ ਕਰਨ ਅਤੇ 2030 ਤੱਕ 500 ਗੀਗਾਵਾਟ ਗੈਰ-ਜੈਵਿਕ ਈਂਧਨ-ਅਧਾਰਿਤ ਸਥਾਪਿਤ ਸਮਰੱਥਾ ਨੂੰ ਪ੍ਰਾਪਤ ਕਰਨ ਲਈ ਇੱਕ ਅਨਿੱਖੜਵਾਂ ਅੰਗ ਬਣਨ ਲਈ ਪੂਰੀ ਤਰ੍ਹਾਂ ਵਚਨਬੱਧ ਹੈ।
ਚੇਅਰਮੈਨ ਅਤੇ ਮੈਨੇਜਿੰਗ ਡਾਇਰੈਕਟਰ, ਆਈਆਰਈਡੀਏ ਨੇ ਕਰਮਚਾਰੀਆਂ ਦੀ ਸਮਰਪਿਤ ਟੀਮ ਦੀ ਉਨ੍ਹਾਂ ਦੀ ਵਚਨਬੱਧਤਾ ਅਤੇ ਅਣਥੱਕ ਕੋਸ਼ਿਸ਼ਾਂ ਲਈ ਸ਼ਲਾਘਾ ਕੀਤੀ, ਜਿਨ੍ਹਾਂ ਨੇ ਇਤਿਹਾਸਕ ਵਿੱਤੀ ਨਤੀਜਿਆਂ ਨੂੰ ਸੰਭਵ ਬਣਾਇਆ। ਸੰਸਥਾ ਦਾ ਨਵੀਨਤਾ, ਸਥਿਰਤਾ, ਅਤੇ ਪ੍ਰਭਾਵੀ ਜੋਖਮ ਪ੍ਰਬੰਧਨ 'ਤੇ ਲਗਾਤਾਰ ਫੋਕਸ ਆਉਣ ਵਾਲੇ ਸਾਲਾਂ ਵਿੱਚ ਇਸਦੇ ਵਿਕਾਸ ਅਤੇ ਸਫਲਤਾ ਨੂੰ ਚਲਾਉਣ ਦੀ ਉਮੀਦ ਹੈ।
ਆਈਆਰਈਡੀਏ ਪਹਿਲੀ ਪੀਐੱਸਯੂ ਹੈ, ਜਿਸਨੇ ਸੇਬੀ ਦੀ 60 ਦਿਨਾਂ ਦੀ ਸਮਾਂ ਸੀਮਾ ਦੇ ਬਾਵਜੂਦ, ਸਿਰਫ 25 ਦਿਨਾਂ ਵਿੱਚ ਆਪਣੇ ਸਾਲਾਨਾ ਆਡਿਟ ਕੀਤੇ ਵਿੱਤੀ ਨਤੀਜੇ ਪ੍ਰਕਾਸ਼ਿਤ ਕਰਕੇ ਇਤਿਹਾਸ ਰਚਿਆ ਹੈ। ਪਿਛਲੇ ਸਾਲ, ਆਈਆਰਈਡੀਏ ਨੇ ਆਪਣੇ ਸਲਾਨਾ ਆਡਿਟ ਕੀਤੇ ਵਿੱਤੀ ਨਤੀਜੇ 30 ਦਿਨਾਂ ਵਿੱਚ ਪ੍ਰਕਾਸ਼ਿਤ ਕੀਤੇ ਸਨ।